JohanHeinsen/ENO huggingface dataset:
Viborger Samler, 1849-02-08
Keiserdømmet Østerrig. J Rigsdagsmødet i Kremster den 26de Jan, yttrede Ministerpræsidenten, Fyrsten af Schwarzenberg, sig saaledes om det italienske Anliggende "Det er ikke Regjeringens Hensigt at modsætte sig de italienske Folkeslags Bestræbelser for at begrunde en forfatningsmæssig Frihed. Den opstiller tvertimod som en Opgave: "at forskaffe i det lombardiskevenetianske Kongerige, saaledes som i alle andre Dele af de keiserl. kongl. Stater, Grundsætningen om alle Folkestammers lige Rettigheder og Rettigheden til national Udvikling, almeen Anerkjendelse og Retskraft. Men ligesaa fast er den tilsinds at bekæmpe med Magt Oprøret, dersom det der atter skulde løfte Hovedet i Veiret, og forhindre a tont prix og med alle til dens Disposition staaende Midler hine Landes Løsrivelse fra den østerrigske Stat. Nu at meddele Oplysning om de endnu svævende diplomatiske Forhandlinger, er upassende. Naar de have ført til et Resultat, eller naar de ere indtraadte i et Stadium, hvori der uden Skade kan gives Meddelelser og Oplysninger, ville disse blive Forsamlingen forelagte. Ministeriet vil vide at værne om Østerrigs Ære og Jntegritet; det overtager i saa Henseende det fulde Ansvar."
Viborger Samler, 1849-02-08
Efterretningerne fra Pesth af 27de Jan, meldte, at Maqvarerne under General Perczel havde vovet at gaae overFloden Theis og rykke frem af Veien til Pesth; General Ottinger, som commanderede de østerrigske Forposter, maatte endog nærme sig Pesth paa 8 Mile.
Viborger Samler, 1849-02-08
Den 18de Armeebulletin skildrer Ottingers Tilbagetog som kun temporairt. Det hedder i Bulletinen: Ved Sol nok benyttede de sig ved Theisfloden samlede Jnsurgenter sig af Flodens Jisdække for at omgaae Gen. Ottingers Avantgarde, der havde besat Broen. Da en længere Besættelse af Broen saaledes var ufornøden, saa lod Ottinger sin kun af Cavalleri bestaaende Avantgarde bryde op imod Szegled. Efterat Generalen havde trukket Forstærkninger af Jnfanterie til sig, og indtaget en god Stilling ved Szegled, trak Magvarerne sig ved Szolnok tilbage over Theis. (Privatbreve i schlesiske og andre Blade tale derimod om et decideret Nederlag, som Østerrigerne have lidt ved Stolnok, men som staaer i Strid med nedenstaaende Bulletin, hvis officielle Udspring vel ikke længere admitterer Tvivl og Rigtigheden af sammes Jndhold.)
Viborger Samler, 1849-02-08
Feltmarsch. Lieut. v. Welden har nemlig publiceret under 31te Jan. den 19de Armeebulletin, der fornemmelig beretter om et Nederlag, som den 22de Jan. er bibragt Ungarerne i deres Stilling ved Tokay, Tarcial og Keresstur af den keiserlige Feltmarsch. Lieut. Grev v. Schlick. Den 22de stormede denne General Magvarernes Positioner. Major Herezmanovsky førte sin brave Bat. Stephan tilligemed en Escadron Keiser-Chevaurlegers imod Kerestur, medens Feltmarsch. Lieutenant Schlick trængte med Hovedcolonnen frem over Tally og Mad imod Terczal. Brigaden Fiedler dannede den 1ste, Brigaden Pergen den anden Træfning. En tæt Taage laae over Egnen. Da Fjenden vedligeholdt en overordentlig stærk Jld, lod Corps commandanten en til venstre Side af Landeveien liggende Høi storme ved den 3die Bat. af Reg. Erkehertug Wilhelm, medens Chevaurlegers forfulgte det paa Sletten tilbagevigende fjendtlige Jnfanterie. Vore Raketter gjorde en fortræffelig Virkning; dog indtog Bat. 3 af Erkeh. Wilh. først i det andet Stormangreb Høien. Men Fjenden, betjenende sig af den meest vanærende List, og lovende at overgive sig, gik over til Angreb paa ny, efter at have erholdt Forstærkning. Tredie Gang maatte Høien indtages med Storm, og det af Kyradsererne under Maj. Gortzutti. Med imodstaaelig Tapperhed brøde de tappre Ryttere igjennem to fjendtlige Jnfanterimasser; men dermed var Seieren ogsaa tilkæmpet her. Maj. Herzmanovsky havde imidlertid indtaget Landsbyen Kerestur og angrebes umiddelbart efter det med et seierrigt Resultat kronede Stormangreb af en fem aser Gange saa stærk Overmagt. Desuagtet hævdede vore tappre Krigere, trods den af Fjenden begaaede Troløshed og afbenyttede skjændige List for at formaae vore Kjække til at standse med Jlden, den indtagne Stilling. Her var det, at vore Krigere berøvede den meenederske Bat. af Reg. Prinds af Preussen, der fegtede ved Siden af den polske Legion og Detaschementer af Reg. Don Miguel, dens Fane. Fienden indtog nu sin Stilling mellem Tokay og Kerestur. Fjenden led et betydeligt Tab navnlig af Faldne i den polske Legion, af hvilke saare mange Stridsmænd efter det begaaede Troskabsbrud nedsabledes uden Naade af vore forbittrede Krigere." - Om Brigaden Ottingers Stilling melder foranførte Bulletin: "Cavalleriebrigaden Ottinger, forstærket ved 3 Bat. Jnfant. og 2 Batt. Artill. indtog Positionen ved Szegled. Ved Efterretningen om at Rebellerne tilsigtede at angribe denne Stilling, rykkede Feltmarschal Fyrsten af Windischgratz frem med alle de Tropper, han kunde samle, i det Haab, at Rebellerne vilde modtage et Slag. Men de vovede ikke at lade det komme dertil; det blotte Syn af de fremrykkende Masser kastede Rebellerne paa en vild Flugt og, forfulgte af Cavallerie brigaden Grammont, flygtede de tilbage over Theis."
Viborger Samler, 1849-02-08
Den magyarske Oberst Jovich, der overgav Essege, har endt sit Liv ved at skyde sig. Man beklager Mesaros; han var en dygtig Officier og stod høit anskreven hos Radetzky. Rupertus, Baron Bayer, som forsvarede Leopoldstadt med Bravour, og som, efter Rygtet, skulde være hængt af de oprørske Magvarer, har ligeledes endt sine Dage ved Selvmord. Efter en anden Beretning skal han derimod den 28de Jan, igjennem Karlsruhe (i Baden) være reist til Strassburg. - Om Kossuths Skjebne vides endnu Jntet med Vished.
Viborger Samler, 1849-02-08
Vi meddele vore Læsere nedenstaaende Artikel af Børsenhalles Handelsefterretninger, undertegnet Chr. Hansen, jun., dateret Flensborg, den 25de Jan. 1849. – "Naar vi have angivet Flensborgs Handelsflaade ved Udløbet af Aaret 1848 til 132 Skibe af 6035 1/2 Commercelæster, saa er der derved at bemærke, at 4 af de fortrinligste Skibe af dette Antal, tilsammentagne af 562 Commercel., ere indbefattede i dette Antal, hvilke for Tiden egentlig ikke kunne ansees som Eiendom her paa Stedet, da disse Skibes Eier, Hr. Andr. Christensen jun, ligesiden Begyndelsen af de politiske Forviklinger har taget Domicil i Kjøbenhavn, hvorfra han beskjæftiger de fornævnte Skibe i den ost- og vestindiske Handel. Ligeledes ere anførte i det førstnævnte Antal 7 Skibe, hvis Eiere af let forklarlige Grunde, have solgt samme i Danmark. - Skulde, imod Forventning, en for vor commercielle og industrielle Forbindelse med Danmark og de danske Colonier gunstig Fred ikke komme istand, saa er det med Sikkerhed at forudsee, at mange af de herværende Skibseiere ville følge Foranførtes Exempel, hvorved Flensborgs Handelsflaade turde med Hensyn til Antal og Størrelse reduceres i høi Grad. Det er en Kiendsgierning, at ikke alene Flensborg, men og en stor Deel af Hertugdømmet Slesvigs Erhverv og Velstand fornemmelig beroer paa den frie Forbindelse imellem Danmark og de danske Colonier, og naar derfor den preussiske Consul hersteds, Hr. Andresen, nylig udtalte sig i vort Ugeblad i den Retning: at denne Forretningsforbindelse var forældet og lidet fordeelagtig, da lægge vi kun saare liden Værd paa en saadan umotiveret Paastand, saameget mere da Hr. Consulen selv tilstaaer, at hans Kundskaber i denne Henseende ere kun meget overfladiske.
Viborger Samler, 1849-02-08
Det kan ogsaa kun geraade Flensborgs Handels= og Haandværkstand til saare liden Trøst, naar Hr. Consulen stiller i Udsigt en Erstatning for Opgivelsen af vore forrige Erhverskilder ved Slesvigs Jndlemmelse i den tydske Toldforening og ved Anlæggelsen af en Jernbane til Rendsborg. J Syden vilde vi istedet for Consumenter, for vor Jndustrieflid kun finde altfor mægtige Concurrenter og ved, saa at sige, at henlægge Hamborg ved Flensborgs Porte, som og ved uhindret toldfri Jndførsel af alle udenlandske Handelsartikler fra hiin Stad, vilde vor forhen selvstændige oversøiske Handel og Skibsfart, samt tillige vor opblomstrende Jndustrie ufeilbarlig tilintetgjøres og Flensborgs talrige Haandværkstand nedsynke i Armod og Næringsløshed. Hvad der derimod kan geraade Flensborg til Fordeel og det, hvorved vi ikke alene kunne sikkre for den kommende Tid vor forrige commercielle og industrielle Handelsforbindelse med Danmark og de danske Colonier, men endog i betydende Grad udvide samme og meddele samme et nyt Opsving, er at henlægge den danske Toldgrændse til Eideren og oprette en til Tidsforholdene svarende directe Forbindelse over Husum-Tønningen med de vestlige Lande."
Viborger Samler, 1849-02-08
En stor Mængde Søfolk ere i de sidste Dage flygtede til Als, for ikke at blive tagne til den tydske Flaade, deriblandt de tidligere af Tydskerne opsnappede 11 Mand herfra. Fra Løit ere endog endeel uconfirmerede Drenge flygtede til Als af samme Aarsag. Da Præsten nemlig vil have dem confirmerede i en Fart, for snart at kunne overtage den bortflygtede Pastor Hertels Kald i Moltrup, som Fællesregjeringen har tildeelt ham, og Drengene strax efter Confirmationen skulle møde paa de tydske Sessioner, have Forældrene, Gaardmænd i Løit, foretrukket at sende dem til Als.
Viborger Samler, 1849-02-08
Den sidst meddeelte Beretning om det voldelige Overfald i Frederiksclubben i Apenrade stadfæstes i Bladet "Den danske Slesviger." De der garnisonerende slesvigholsteenske Jægere ere for størstedelen forhenværende tydske Friskaremænd, ogsaa Politimesteren der i Byen, en vis Jensen fra Kiel, har tidligere været Friskaremand. Simon Bolle er heldigviis atter bleven paagreben, og indsat i Arresten paa Skjerpinggaard, hvorfra han er bleven transporteret til Thisted. J Følge hans Sigende, har han holdt sig skjult i 3 Dage i en Gaard i Nærheden af Bromølle, hvorefter han begav sig paa en Vandring, til Havet, men gik den første Nat feil og kom Tirsdag Aften meget ilde tilpas til Kollerup Strand, hvor han begjærte Logis i et i Klitten eenligt liggende Sted, tæt ved hvor et Skib er strandet, og hvor saaledes Politiet, havde faaet særdeles Leilighed til at opfordre Kystbeboerne til at være opmærksomme, saameget mere, som det havde Formodning om, at han vilde passere dette Strøg, og Paagribelsen lykkedes da ogsaa. For Kammerjunker Lillienskjold har Simon Bolle bekjendt i Forhøret, at have under hans forrige Udflugt fra Arresten begaaet et Tyveri af nogle Klæder i Fjellerad, ligesom han ogsaa har taget de i Skovsted bortkomne Sager. (Thist. Av.)
Viborger Samler, 1849-02-08
For nogen Tid siden er den gamle Vindmølle ved Vestermølle i Gjettrup afbrændt. Friction i Værket anta(S. Bl.) ges at have været Jldens Aarsag.
Viborger Samler, 1849-02-08
Viborg. Privatbreve fra Kjøbenhavn melde den vigtige Efterretning, medddeelt af en troværdig Kilde, at Freden imellem Danmark og Tydskland er sin Afslutning nær.
Viborger Samler, 1849-02-08
Capitelstaxter paa Afgrøden i 1818. For Ribe Stift: Ribe Amt: Rug 3 Rbd. 3 Mk. 1 s., Byg 2 Rbd. 3 Mk. 15 s., Havre 1 Rbd. 5 Mk. 13 s., Boghvede, 2 Rbd. 2 Mk. 3 s. pr. Tde.; tørt Flesk 2 Rbd. 2 Mk. 14 s., Smør 3 Rbd. 15 s. pr. Lpd.; Honning 1 Mk. 4 s. pr. Pot. Veile Amt: Rug 3 Rbd. 2 Mk. 1 s., Byg 2 Rbd. 5 Mk. 1 s., Havre 2 Rbd. 11 s., Boghvede 2 Rbd. 3 Mk. 6 s. pr. Tde. tort Flesk 2 Rbd. 4 Mk. 11 s., Smør 3 Rbd. 4 Mk. 9 s. pr. Lpd.; Honning 1 Mk. 8 s. pr. Pot. (Fra Ringkjøbing, Amt manglede flere af de verdslige Embedsmænds Vota.)
Viborger Samler, 1849-02-08
Beretninger om ledige geistlige Embeders Beskaffenhed. Stro Sognekald i Sjællands Stift, Jndtægter: 1) Tienden udgjør aarlig 111 Tdr. 3 Skpr. Rug og 111 Tdr. 3 Skpr. Byg, hvori Smaaredsel, Midsommer rente m.m. ere indbefattede. 2) Offer og Accidentser aarlig c. 150 Rbd. 3) 1 Favn Brænde udvises Præsten aarlig af de kgl. Skove, imod at han selv afholder Skovnings- og Hjemkjørsels=Omkostningerne. 4) Præstegaardens Jordtilliggende udgjør et Areal af c. 46 Tdr. Land geometrisk Maal. hvoraf c. 54 Tdr. Land ere Agerjord, c. 21 Tdr. Land Engbund, og Resten Have og Byggegrund. – Byrder: 1) De aarlige Skatter og Afgifter c. 135 Rbd. 2) Landemodsexpenser 16 Rbd. - Enkepension eller Byggelaan hviler ikke paa Kaldet, ligesom eiheller holdes Rytterhest. - Andst og Gjesen, Sognekald i Ribe Stift. J Forbindelse med den tidligere meddeelte Beretning om dette Kalds Størrelse bemærkes, at efter nærmere Opgivelse udgjør Vederlaget for Præstetienden: 107 Tdr. 2 1/2 Fdkr. Rug, 55 Tdr. 2 Skpr. Byg, 4 Tdr. 6 Skpr. Havre, 8 Tdr. 4 Skpr. Boghvede, og i Penge 159 Rbd. 4 Mk. 9 s. Med Hensyn til Jndløsningssummen for Præstegaarden, der tidligere har været fastsat til 800 Rbd., bemærkes det, at det ved allerhøieste Resolution af 29de Decbr. 1838, hvorved Consistorialraad Asch beskikkedes i Embedet, blev fastsat, at af de 800 Rbd., der skulde udbetales Antecessor Sognepræst Winge, skulde de 300 Rbd. afgaae i 12 Aar med aarlig fra Udløbet af Formandens Naadensaar at regne, saaledes at Præstegaardens Jndløsningssum efter dette Tidsrums Forløb bliver 500 Rbd. Sølv.
Viborger Samler, 1849-02-08
Copulerede i Hjørring, den 3die Januar, Politiassistent H.A. Lund og Jfr. Sara Wilhelmine Sparck.
Viborger Samler, 1849-02-08
(Forlangt Jndrykkelse.) paa vor Reise som Recrutter til Aalborg Exerceerskole kom vi igjennem Hobro, hvor Nødvendigheden bød at opholde os en 3 Timers Tid, som vi benyttede til at gjøre os lidt bekjendt med Byen, og paa de Steder, hvor vi kom ind, modtog man os ei alene paa den allervenskabeligste Maade, men beværtede os endog paa det Bedste gratis, og for denne Velvillie mod os som Fremmede og Ubekjendte bringe vi herved vor oprigtige Tak.
Viborger Samler, 1849-02-08
Dette ville vi ikke undlade at offentliggjøre til vore patriotiske Venners Ære og Berømmelse. Christian Mikkelsen, Niels Pedersen, Mads Willadsen, Geert Andersen, Jens Jocomsen, Sallingboere.
Viborger Samler, 1849-02-08
AVERTISSEMENTS. Da Justitsministeriet har beordret snarest muligt afholdt Session overeensstemmende med Forordn. 23de September f. A. over den hidtil uværnepligtige Befolkning i Danmark født i Aarene 1823, 1824 og 1825, saa bringes bemeldte Ministeriums Circulaire af 19de October f. A. hermed Vedkommende i Erindring og opfordres samtlige her i Amtet sig opholdende Mandspersoner, som ere i ovennævnte Cathegorie, til, saafremt de ikke tidligere ere optagne paa de i sin Tid over bemeldte Mandskab forfattede Lister, da snarest muligt at melde sig paa Landet hos Sogneforstanderskabets Formand, i Kjøbstæderne hos Magistraten eller Byfogden, eller i alt Fald at fremstille sig paa den første Sessionsdag, forinden Forhandlingerne begynde, da de, der undlade saadant, ville forlods og uden Lodtrækning blive udtagne til Soldater. Viborg Stiftamt, den 30te Januar 1849. L. Bretton."
Viborger Samler, 1849-02-08
Ved hermed at bekjendtgjøre, at Sessionen for de i Aarene 1823, 1824 og 1825 fødte Mandspersoner af den hidtil ikke værnepligtige Befolkning afholdes for hele Viborg Amts Vedkommende paa Viborg Raadstue Fredagen den 2den og Løverdagen den 3die Marts d. A., hver Dags Morgen Kl. 8, maa Amtet, næst at gjentage, sine tidligere Opfordringer til Alle af bemeldte Classe, som endnu ikke ere indførte paa de optagne Lister, at melde sig snarest muligt, og i alt Fald paa den første Sessionsdag, forinden Forhandlingerne begynde, at fremstille sig for Sessionen overeensstemmende med Frong. § 9, tillige anmode alle af det ommeldte Mandskab, som ønske at udskrives forlod, til at fremstille sig paa den berammede første Sessionsdag forinden Lodtrækningen begynder, om de end selv først den næste Dag skulle behandles. Behandlingen af Mandskabet foretages i følgende Orden: 1) Skive By. 2) Salling Herreder. 3) Lysgaard og Hids Herreder. 4) Middelsom, Sønderlyng og Houlberg Herreder, 5) Rinds Herred. 6) Fiends og Nørlyng Herreder. 7) Viborg By. Enhver der ikke er tilstede, naar han efter Tour opraabes, maa tilskrive sig selv de lovbestemte Følger af sin Udeblivelse. Viborg Stiftamt, den 8de Febr. 1849. L. Bretton.
Viborger Samler, 1849-02-08
J Forbindelse med Amtets Bekjendtgjørelse af 19de October f. A. angaaende den i Dammen ledigværende Jordemoderbestilling, undlader man ikke, da endnu ingen Ansøgning om denne Plads er indkommen, at opfordre de, der maatte attraae samme, enten som fast ansat eller som constitueret, at melde sig inden 14 Dage fra Dags Dato paa Stiftamtets Comptoir. Viborg Stiftamt, den 9de Februar 1849. L. Bretton.
Viborger Samler, 1849-02-08
Stedfortrædere. Nogle ugifte Mænd paa 1922 og 2528 Aar søges til C. Krogh. Commissionair. Krigstjeneste strax. En ikke Værnepligtig som ikke er under 26 og ikke over 28 Aar, som vil lade sig stille for en Anden, bedes at melde sig paa dette Blads Contoir, som meddeler nærmere Underretning. Speditions Contoir i Aarhuus. At jeg fra i Dag begynder en Speditions=Forretning, og at jeg som Følge deraf paatager mig at modtage og forsende Vare og Effecter til Landets forskjellige Egne, saavel Søeværts som Landvært, tillader jeg mig herved at bekjendtgjøre. J Besiddelse af fornøden Pakhuusleilighed seer jeg mig i Stand til enhver Tid at modtage saavel større som mindre Vare=Partier, og da jeg tildeels ene vil befatte mig med disse Forretninger vil jeg kunne skienke dem fornøden Opmærksomhed, og haaber jeg ved prompt, hurtig og billig Expedition at fortjene Deres ærede Tilfredshed, som ved forekommende Leilighed ville have mig i behageligst Erindring. Aarhuus, den 25de Januar 1849. N. H. Larsen, ved Aaen.
Viborger Samler, 1849-02-08
Løverdagen den 10de Februar 1849, Aften Kl. 7, afholdes en extraordinair Generalforsamling i Klubben, for at afgjøre, hvorvidt enkelte af Klubbens Værelser for en enkelt Aften kunne udleies, m.m. Directionen.
Viborger Samler, 1849-02-08
Maskerade. Søndagen den 18de Dennes, Kl. 7, af holder Salonen et Maskebal i Klubbens Locale, hvortil Salonens Medlemmer have Adgang mod Betaling af 4 Mk. 8 Sk. for i Herre med 2 Damer. og 1 Mk. 8 Sk. for hver Dame derover, dandsende Medlemmer og Reisende mod Betaling af 1 Rbd. pro persona og 1 Mk. 8 Sk. for hver Dame. Desuden erlægges i Forening med Betalingen. for Billetten tillige 2 Mk. pro persona af enhver Deeltager, hvorfor beværtes med Smørrebrød og Kage. Ingen uden Maskerede tilstedes Adgang for efter Kl. 11, og enhver Herre er, naar saadant skulde forlanges, pligtig til ved sin Ankomst at demasqvere sig for Selskabets Direction. Billetterne, der maae afhentes Dagen før eller samme Dag, som Maskeraden holdes, ville lyde paa Navn, og ingen kan afbenytte en Billet, som ikke lyder paa hans eget Navn. Man tegner sig hos medundertegnede Lorent 2 paa den der fremlagte Liste. Viborg i Directionen for Salonen, den 6te Februar 1819. Loren 12. J. Samson. Bagger. A. Bove. Essemann.
Viborger Samler, 1849-02-08
Da Cathedralskolens Bisciple ved en afholdende Examen ere forhindrede i at kunne deeltage i det til paa Søndag bestemte Børnebal, udsættes dette til Søndag d. 25. Dennes. Viborg i Klubbens Balinspection, den 8de Febr. 1849. Hos Undertegnede kunne endnu modtages. nogle Elever til Musikunderviisning paa hvilketsomhelst Instrument.
Viborger Samler, 1849-02-08
Orgeler og Fortepianoer kunne saaes stemmede saavel her i Byen som Udenbyes af Viborg, den 25de Januar 1819. A. J. Christrup.
Viborger Samler, 1849-02-08
Organist
Viborger Samler, 1849-02-08
Bekjendtgjørelse. Remontecommissionen opholder sig, for at gjøre Jndkjøb af Cavallerieheste: den 14de, 15de, 16de og 17de Februar 1849 i Skive, den 19de og 20de f. M. i Nykjøbing paa Mors, den 22de og 23de f. M. i Thisted. Desuden en Afdeling af Commissionen den 8de Februar i Thisted, den 9de Februar i Ydbye, Kroe fra Kl. 11 til 2, den 10de Februar i Thisted, den 11te og 12te Februar reises omkring paa Mors, den 15de f. M. i Holstebroe, samt den 17de f. M. i Lemvig. Da Hestene strax skulde tages i Brug, maa de være i kraftfuld Foderstand, stærke af Been, af Alder 5 a 6 Aar og at Størrelse 10 Qvarteer, 1 a 3 Tommer, foruden disse Egenskaber maae Hestene, for at ventes antagne, have en til deres Bestemmelse svarende Bygning, rene Been, samt et godt, lige og let Fodskifte. Heste af enhver Farve kjøbes, men ingen maare Heste. Sælgerne forpligtes til at indestaae for alle usynlige Feil, saasom: Koller, Ange og Krybbebiden, m.m. Kolding, i Remonte-Commissionen, den 21de Decbr. 18448. Rosenkrantz. Bardensleth. During.
Viborger Samler, 1849-02-08
Taffelsalt. A. W. Sandberg. taaes hos Stobestaal. A. W. Sandberg. kan faaes hos Skyldbøger. faaes tilkjøbs paa Adressecontoiret.
Viborger Samler, 1849-02-08
En god Beboelsesleilighed paa Liseborg, for en større Familie, kan faaes til Leie til 1ste April eller 1ste Mai; en stor Frugthave kan medfølge og Smør, Fløde og Melk m. m. kan daglig faaes. Man henvender sig til Eieren paa Gaarden. Den Leilighed Landsoverretsprocurator Quistgaard fortiden beboer, kan til 1ste Mai faaes tilleie, naar man derom henvender sig til Kjøbmand M. N. Samson.
Viborger Samler, 1849-02-08
Fredagen den 16de Dennes, om Formiddagen Kl. 10, bliver paa Raadhuset i Viborg afholdt offentlig Auction over endeel Løsøre Effecter, bestaaende af Jndboe fra forskjellige Dødsboer, samt noget for Communeskatter og offentlige Mulcter udlagt Gods, deriblandt Meubler, Huusgeraad, Gangklæder m.m. Alt efter Conditioner som ville blive fremlagte ved Auctionen. De Lysthavende indbydes. Viborg Byefogedcontoir, den 7de Februar 1849. Chr. Koefoed.
Viborger Samler, 1849-02-08
Bog Auction. Mandagen den 27de Februar førstkommende, Kl. 9 Formiddag og følgende Dage, bortsælges ved Auction, som afholdes paa 2den Sal i Gaarden Nr. 99 paa Graabrødretorv, afg. Kammerherre T. v. Oldenburgs bekjendte. store, udmærkede Bogsamling, bestaaende af c. 10,000 Bind historiske, juridiske, topographiske og andre Værker. Ved samme Auction bortsælges afg. Professor Chemise H. W. C. Zeises Samling, at chemiske, mineralogiske, physiske, sechnologiske og andre Værker, c. 1300 Bind. - Commissioner modtages af Hr. Justitsraad Bibliothekar Bolling, Raadhuusstræde 46, samt af Dhrr. Universitetsboghandlere Reitzel og Høst. Betalingen, med hvilken vederhæftige Kjøbere gives 6 Ugers Credit, erlægges til Boets Incassator, Cand. Juris Fuldmægtiger. Rothe, Vandkunsten 182, Hjørnet af Frederiksholm Canal, hos hvem Cataloger over begge Samlinger ere at erholde a 40 Sk. Kjøbenhavn, Januar 1819.
Viborger Samler, 1849-02-08
Auction. Efter Overeenskomst med Auctionsdirecteuren lader Undertegnede ved een eneste Auction, der afholdes paa Strande Torsdagen den 1ste Marts d. A., om Formiddagen Kl. 11, bortsælge følgende ham tilhørende Eiendomme, nemlig: a) Strandet Hovedgaard, efter den gamle Matricul anfatfor Hartkorn ufri Hovedgaardstaxt 10 Tdr., og efter den nye Matricul ansat for Gammelskat 6 Rbd. 32 s. samt ufri Hovedgaardstaxt 6 Tdr. 3 Fdkr. 2 Alb. Arealer udgjør 204 Tdr. Land g. M. Bygningerne ere særdeles gode samt omgivne af en smuk og indbringende Have. b) En Gaard i Hald, ansat for Gammelskat 29 Rbd. 42 s. og ufrit Hartkorn 3 Tdr. 3 Fdkr. 2 Alb., med et Areal af circa 100 Tdr. Land g. M. Denne Gaard har Eieren af Strandet Tilladelse til at drive under denne. c) Hauritsodde Eng med ufrit Hartkorn 2 Skpr. 3 Fdkr. 25 Alb. d) 1/4 af Grum Sogns Kirke-, Korn- og Qvægtiende. Den største Deel af Besætningen, som for Tiden bestaaer af 6 Heste, 40 Køer og Stude samt 110 Faar, medfølger tilligemed Føde- og Sædekorn, Avlsredskaber og Jnventarium m.m. Af Kjøbesummen kan en Deel blive indestaaende i Eiendommen. Auctionsconditionerne samt øvrige Eiendommene vedkommende Documenter henligge til Eftersyn hos Cand. juris Neckelmann i Viborg. Strandet, den 24de Januar 1849. Bülow.
Viborger Samler, 1849-02-08
Viborg. Ligesom Avisen sluttedes, Efterm. Kl. 3, modtoge vi Dagsposten. Af medbragte Nyheder tillader Tiden os kun at anføre: Ved den i Mandags foretagne Trækning af det 102det Classelotteries 1ste Classe, ere de større Gevinster faldne saaledes: i Gevinst paa 4000 Rbd. paa Amben 48-387, 1 do. paa 2000 Rbd. paa Amben: 49341; 4 Gevinster paa 1000 Rbd. paa Amberne: 83268, 43302, 49,397, 28397. – De udkomne Bagtal ere: 111, 141, 146. Dette Blads udenlandske Artikel redig. af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-02-09
EftsTidende. borg 6 Forsendes med Brevposten i Danmark og Hertugdømmerne. Fredagen den 9 Februar 1849. 77 Aarg. Nr. 24.